== Størrelser af mursten ==
Standardstørrelsen på mursten varierer fra land til land. I [[Danmark]] anvendes et standardmål på 228x108x54 [[Meter|mm]] (lxbxh). Det er denne størrelse, der normalt leveres ved bestilling hos et [[teglværk]]. På tegnebrættet, vil man i forbindelse med opførelse af byggeriet, benytte et modulmål der er 1/4 sten = 48 mm + 12 [[Meter|mm]] fuge dvs., at en 1/4 sten (petring) er 60 [[Meter|mm]], ½ sten (kop) 120 [[Meter|mm]], en 3/4 sten (trekvarter) 180 [[Meter|mm]] samt 1/1 sten 240 [[Meter|mm]]. Desuden vil man opmure med en skiftehøjde (lag af mursten) med 3 skifter på 200 [[Meter|mm]]. På byggepladsen vil man på stedet afkorte de nødvendige sten. Dette gøres traditionelt med en [[murerhammer]], men kan evt. gøres med en [[vinkelsliber]]. ½ -sten er en halvering af murstenen, så der opnås 2 stk. på 108x108 [[Meter|mm]], 3/4-sten mangler den yderste fjerdedel, "petring" er en 1/4 af tværsiden og en "superpetring" eller ''mesterpetring'' er en mursten flækket på langs. Skaftet på en murerhammer tildeltes førhen ofte et hak til opmåling af murstenen, inden den afhuggedes til 3/4-sten. I vore dage bruges normalt en stenklipper.<ref>{{Cite web |url=http://www.muro.dk/filer/murerhbog/udfoerelse.pdf |title=Målafsætning |access-date=30. januar 2011 |archive-date= 8. marts 2016 |archive-url=https://web.archive.org/web/20160308091129/http://www.muro.dk/filer/murerhbog/udfoerelse.pdf |url-status=dead }}</ref>
Samfund Fysik Kemi Bygninger,_konstruktioner_og_anlæg Kultur Teknologi Arkitektur Jordbrug